[{"text_idx": "#000004", "text": "ERR-i muusikatoimetajad valisid aasta muusikuks 2020 Mari Kalkuni. Aasta muusiku tiitel antakse Mari Kalkunile u\u0308le 13. jaanuaril kell 19 toimuval stuudiokontserdil, mida kannavad u\u0308le Klassikaraadio, Vikerraadio ja Raadio 4 ning ERR kultuuriportaal."}, {"text_idx": "#000005", "text": "Aasta muusiku tiitli pa\u0308lvib muusik, kelle loomingulised saavutused on edendanud Eesti muusikakultuuri ja kes on teinud sealjuures tihedat koosto\u0308o\u0308d Eesti Rahvusringha\u0308a\u0308linguga. Mari Kalkun on esimene maailmamuusikust artist, kes selle tunnustuse pa\u0308lvib."}, {"text_idx": "#000006", "text": "Mari Kalkuni tegevus on rahvusvahelise haardega ja ta to\u0303useb esile kui eesti muusika edulugu. Tema laul \"Ha\u0308daabiko\u0303ne peaministrile\" koosto\u0308o\u0308s Kristiina Ehiniga, mis sai esiettekande mullu veebruaris Klassikaraadio saates \"Helikaja\", vo\u0303itles Eesti Rahvaluulearhiivi to\u0308o\u0308 ja\u0308tkumise eest ja saavutas laia ko\u0303lapinna."}, {"text_idx": "#000007", "text": "Tema muusika juured on eesti pa\u0308rimuses, eriti on seal tunda Lo\u0303una-Eesti olustik, kust on pa\u0308rit tema esivanemad ja kus ta ka ise elab. Sageli vo\u0303ru keeles esinev Kalkun on oma loomingus kasutanud ka vana regilaulu ning olnud kaasahaarav eestlaulja kultuurisu\u0308ndmustel. Ta on esinenud solistina koos kooride ja su\u0308mfooniaorkestriga ning tema laulud on ko\u0303lanud laulu- ja tantsupeo repertuaaris."}, {"text_idx": "#000008", "text": "Vo\u0303rumaal elan muusik on u\u0308les astunud kontsertidega nii Euroopas, Ameerikas kui ka Jaapanis. 2018. aastal valiti Mari Kalkuni album \"Ilmamo\u0303tsan\" ajalehe The Guardian kriitikute poolt aasta parimate maailmamuusika albumite esiku\u0308mnesse. Mo\u0308o\u0308dunud aastal ilmus Mari Kalkuni kuues heliplaat \"O\u0303unaaia album\"."}, {"text_idx": "#000009", "text": "Klassikaraadio on salvestanud ja vahendanud otseu\u0308lekandes Mari Kalkuni kontserte rohkem kui ku\u0308mme aastat, mitmed neist salvestistest on jo\u0303udnud EBU vahendusel raadiokuulajateni u\u0308le maailma. Klassikaraadio la\u0308hetusel esines Mari Kalkun esimese Eesti artistina ka festivalil EBU Folk Hispaanias, Segovias 2012. aastal."}, {"text_idx": "#000013", "text": "Klassikaraadio teeb otseu\u0308lekande Tubina festivali avakontserdilt Estonia Kontserdisaalis; pu\u0308hapa\u0308eval on muusikapa\u0308ev; kuidas tuua ooperisse nii lapsed kui senised ooperipelgurid? Saatejuht on Anne Aavik."}, {"text_idx": "#000015", "text": "Kontserdisaalis: Vokaalansambel Ekmeles festivalil Sound Plasma"}, {"text_idx": "#000017", "text": "Kontserdisaalis: Tubina festivali lo\u0303ppkontsert \u2013 ja\u0308rjepidevus loeb"}]